Mohammad Kazim Elias

Ustaz Dato' **Mohammad Kazim bin Elias** (lahir 28 November 1972) ialah seorang penceramah bebas dan personaliti media lelaki Malaysia. Ceramah beliau banyak dimuat naik ke YouTube. Pendekatan komedi dan santai yang digunakan oleh Dato Ustaz Kazim dapat menarik minat ramai pendengar dari pelbagai latar belakang masyarakat. Topik-topik berkaitan dengan keluarga dan motivasi sentiasa menjadi intipati ceramah beliau. Merupakan pengasas dan pengetua untuk Pusat Pendidikan Al Barakah  iaitu pusat pendidikan Islam yang beribu pejabat di Kampung Manjoi, Ipoh, Perak. Datuk Ustaz Kazim juga banyak terlibat dengan aktiviti kemasyarakatan dan pembangunan agama Islam. Beliau sering dijemput untuk memberi ceramah disekitar tanah air terutama termasuk Singapura dan Brunei. Selain itu juga dijemput menjadi ahli panel atau pensyarah di siaran-siaran televisyen dan radio utama nasional dan juga ceramah perdana.

## Latar belakang
Datuk Ustaz Mohammad Kazim Bin Elias dilahirkan di Kampung Paya, Batu Kurau, daerah Selama, Perak pada 28 November 1972. Beliau merupakan anak ke-7 dari 9 adik-beradik kepada pasangan Elias Bin Che Mat dan Nazirah Binti Ismail iaitu seorang guru agama di sekolah di Batu Kurau. Bapanya juga seorang guru agama yang meninggal dunia ketika beliau berusia 8 bulan. Menurut salasilah keluarga, kedua-kedua datuk dan neneknya juga merupakan guru agama yang aktif di daerah Batu Kurau sekitar awal tahun 1900. Dato Ustaz Kazim juga merupakan adik kepada YB Kapt (B) Dato Hj Mohd Najmuddin bin Elias, seorang Ahli Dewan Undangan Negeri Perak.

## Pendidikan
Beliau mendapat pendidikan awal di Sekolah Rendah Toh Sajak, Batu Kurau Perak. Kemudian menyambung persekolahannya di Sekolah Kebangsaan Seri Besout, Felda Gunung Besout 1, Sungkai, Perak apabila ibunya ditukarkan ke Sungkai. Menyambung persekolahan menengah di Sekolah Menengah Kebangsaan Besout di Felda Gunung Besout 1. Disini lagi beliau telah menunjukkan ciri-ciri kepimpinan apabila dilantik menjadi pengawas dan ketua pelajar dan juga mula mendekatkan diri dengan ilmu-ilmu agama melalui buku-buku yang diperoleh dari perpustakaan sekolah. Oleh kerana minatnya yang mendalam di dalam bidang agama, beliau telah memohon dan berjaya memasuki Sekolah Agama Syubbaniah, Batu Kurau selepas tingkatan 5 dan menduduki Sijil Pelajaran Malaysia. Beliau kemudian menyambung pembelajarannya di Maahad Tahfiz Al Quran & Qiraat Negeri Perak di Masjid Negeri Perak sehingga mendapat Diploma Tahfiz Al Quran.

## Kerjaya
Setelah menamatkan pengajian di Maahad Tahfiz Al Quran & Qiraat Masjid Negeri Perak, beliau mula mengajar sebagai guru sapel di Maahad Tahfiz Al Quran Addin, Tualang Sekah, Malim Nawar, Perak pada tahun 1993. Disamping itu juga beliau telah dijemput untuk menjadi pensyarah di Pusat Perkhidmatan Keluarga Cawangan Negeri Perak iaitu pusat kaunselling keluarga pada tahun 1994. Di pusat inilah beliau mula didedahkan dengan pelbagai karenah dan permasalahan keluarga. Namun walaupun dalam usianya yang muda itu, pendekatan rohaniah dan agama yang digunakan beliau mampu untuk menyelesaikan isu dan masalah keluarga dan melalui kejayaannya disitu, beliau telah dilantik untuk menjadi pengarah bagi pusat kaunselling tersebut pada tahun 1996. Selain itu juga beliau adalah merupakan Imam untuk Masjid Al Aulia yang terletak di Jalan Kuala Kangsar, Ipoh, Perak sehingga tahu 2001.

Walaupun telah bermula berdakwah pada awal tahun 1990 secara kecil kecilan di surau-surau dan madrasah, namun kegiatan dakwahnya mula mendapat sambutan yang luas apabila menubuhkan sebuah pusat dakwah yang diberi nama Sedaya Irham pada tahun 2001. Beliau yang juga merupakan Pengarah Urusan pusat itu juga mula berjinak dalam dunia perniagaan dimana beliau telah mula menjual produk-produk kesihatan dan keperluan muslim di pusat operasi Sedaya Irham di Jalan Tun Abdul Razak, Ipoh. Sedaya Irham dan nama Datuk Ustaz Kazim mula mendapat perhatian masyarakat yang tertarik dengan ceramah dan hala tuju pusat kelolaannya itu. Atas kesungguhan beliau mengurus tadbir Sedaya Irham dan kekuatan usahanya untuk meluaskan syiar Islam, beberapa penduduk yang prihatin dengan perjuangan Datuk Ustaz Kazim dan bersama ustaz telah menubuhkan sebuah pusat pendidikan Islam di sebuah lokasi di Kampung Manjoi, Ipoh, Perak yang dinamakan Pusat Pendidikan Al Barakah pada tahun 2005.

## Pusat Pendidikan Al Barakah
Atas sambutan orang ramai yang berminat untuk mendalami ilmu agama maka pada tahun 1995, Al Fadhil Dato Ustaz Mohd Kazim telah mengambil inisiatif untuk membuka kelas pengajian kepada orang ramai di sebuah rumah kedai dua tingkat di Jalan Maxwell, Ipoh. Apabila jumlah pelajarnya semakin bertambah, maka Datuk Ustaz Mohd Kazim telah berpindah ke rumah kedai dua tingkat yang lebih besar di Silibin di bawah nama Sedaya Irham.

Sewaktu di sini jumlah pelajar yang mengikuti kelas pengajian semakin bertambah dan bagi menampung jumlah permintaan tersebut maka tercetusnya idea untuk mambangunkan sebuah pusat pendidikan. Berkat bantuan Allah SWT, pada tahun 2004 melalui satu lelongan awam di Mahkamah Ipoh, sebidang tanah telah dapat dibeli dengan harga RM45,000. Di tanah lot beralamat 61083, Jalan Pemimpin, Kampung Manjoi, Mukim Ulu Kinta, Perak didirikan bangunan Pusat Pendidikan Al Barakah yang pertama. Pusat Pendidikan Al Barakah ini didirikan hasil dari sumbangan wakaf orang ramai.

Kerja-kerja pecah tanah telah dibuat pada 2005 dan Penaung Pusat Pendidikan Al Barakah iaitu Dato' Kapt (B) Haji Najimuddin bin Elias Al Hafiz telah merasmikan majlis perletakan batu asas Pusat Pendidikan Al Barakah. Bagi membangunkan fasa 1 pusat ini, bangunan seperti surau dan pondok moden berjumlah sebanyak 52 buah telah didirikan. Pada 21 Oktober 2006, Majlis Perasmian Pusat Pendidikan Al Barakah telah dibuat oleh Yang Amat Berhormat Menteri Besar Perak pada ketika itu, iaitu YAB Dato' Seri Diraja Tajol Rosli bin Tan Sri Ghazali.

Semenjak itu Pusat Pendidikan Al Barakah terus berkembang dengan pesat. daripada memiliki sebidang tanah kini Pusat Pendidikan Al Barakah telah memiliki 6 bidang tanah yang terletak berhampiran di antara satu sama lain. Kini dalam usia empat tahun Pusat Pendidikan Al Barakah telah mempunyai kelas pengajian yang dibahagikan kepada 3 iaitu pengajian dewasa, KAFA dan Pengajian Tahfiz. Bagi Kelas Pengajian Dewasa sahaja, jumlah pelajar yang berdaftar adalah seramai 500 orang dan Kelas Agama Albarakah (SRAR) pula mempunyai 400 orang murid bagi kelas sesi pagi dan petang.

Pusat Pendidikan Al Barakah kini telah membangun dan pengubahsuaian dewan besar sedia ada boleh menampung lebih dari 400 orang di mana kelas pengajian dewasa dijalankan, surau yang boleh memuatkan 300 orang jemaah dalam satu-satu masa, bangunan pentadbiran, Sekolah Agama Al Barakah dan pondok moden. Jumlah pondok juga telah bertambah dari 52 ke 80 buah.

## Kurniaan Darjah Kebesaran
Datuk Ustaz Kazim menerima anugerah Darjah Panglima Mahkota Wilayah (PMW) yang membawa gelaran Datuk bersama 71 individu lain sempena Hari Wilayah Persekutuan hari 1 Feb 2015. Datuk Mohamad Kazim Elias dipilih sebagai Tokoh Maal Hijrah 1437 peringkat negeri Perak pada sambutan Maal Hijrah pada 14 Oktober 2015.

*  :
** Darjah Yang Mulia Mahkota Wilayah Pangkat Ketiga, Panglima Mahkota Wilayah (PMW) - **Datuk** (2015)
*  :
**  Darjah Yang Amat Mulia  Paduka Mahkota Perak Pangkat Kedua, Darjah Dato' Paduka Mahkota Perak (DPMP) - **Dato' **(2015)

## Diskografi
* *Salawat 1442 (feat. Tuju K-Clique & Tyco)* (2020)

## Filemografi

### Filem
* *[[18 Puasa di Kampong Pisang]]* (2021)
* *[[Zim Zim Ala Kazim]]* (2024)

### Telefilem
* *Bernih* (2024)

### TV dan radio
* *Manisnya Cinta DUKE* - Astro Oasis
* *Kalau Dah Jodoh* - Astro Oasis
* *[[Pencetus Ummah]]* (Juri) - Astro Oasis
* *Forum Perdana Ehwal Islam* - TV1
* *Salam Ramadhan* - TV1
* *30 Minit Ustaz Kazim Elias* - TV AlHijrah
* *Apa Cerita Kome?* - TV AlHijrah 
* *Kopi Bersama Ustaz Kazim* - TV9
* *Tanyalah Ustaz* - TV9
* *Halaqah* - TV9
* *Da'i Pendakwah Milenia Musim-3* (Mursyid) - TV3
* *[[Da'i Pendakwah Nusantara]] 2016* (Ketua Mentor) - TV3
* *In Person Datuk Ustaz Kazim Elias* - TV3
* *Al Kuliyyah* - TV3
* *1001 Persoalan Bersama Ustaz Kazim 2014* - Tonton
* *[[Perak FM]]*
* *Kafe DUKE - TV3
* *MeleTOP* - [[Astro Ria]] 
* *Malaysia Hari Ini* - TV3 
* *Salam Baitullah* - TV1
* *Gema Lawak Superstar'' - Astro Warna

## Bibliografi

### Buku dan rencana

* Cer Kome Tanya, UKE Jawab
* Tak Faham... Sudah ISBN: 978-967-86-0801-5
* Suami Vs. Isteri ISBN: 9789671405536
* Murahnya Rezeki Isteri 
* Menuju Jannah…40 Pesanan Terbaik Ustaz Kazim  ISBN: 9789675780585
* Duhai Wanita Permaisuri Hati ISBN: 978-976-86-0570-0
* Q&A Bersama Ustaz Kazim Elias: Perihal Keluarga ISBN: 978-983-097-528-3
* Air Mata Dakwah ISBN: 978-967-86-0715-5
* Duhai Wanita Permaisuri Hati ISBN: 978-976-86-0570-0
* Cukup Hanya Allah
* Dari Denai Kampung ke Pentas Dakwah ISBN: 9789830975214
* Cuit Cuit Ustaz Kazim Elias ISBN: 978-983-097-520-7
* Doa Dan Penawar ISBN 978-967-0526-02-3
* Ajarkan Aku Berpuasa ISBN: 978-983-097-563-4​
* Berbahagialah Wahai Wanita ISBN 978-967 0326-11-5
* Tuhan Sedang Menguji Kita ISBN 978-967-86-0398-0
* Bicara Jiwa ISBN 978-967 ISBN 978-967 86-0398-0
* 'Hidupku - Ustaz Kazim'
* Kolumnis  Majalah ANIS, Q&A, IIslam, ASUH.

## Videografi
Mempunyai ratusan ceramah yang dirakamkan dan dijual di seluruh Malaysia. CD ceramahnya boleh didapatkan di Alias Salam.
### Tajuk terkenal
* Isi Neraka
* Dosa Wanita
* Hubungan Suami Isteri
* Adinda Kekanda
* Isteriku Sayang
* Lelaki Dayus
* Doa Anak yang Soleh

### Senarai Penuh VCD [[Datuk (gelaran)|Datuk]] Ustaz Kazim

#### Senarai VCD dalam kategori Kuliah Umum
* Fitnah
* Generasi Al-Quran vol 1&2
* Memberi maaf membawa ke syurga vol 1&2
* Digigit jin
* Dinasour
* Rasulullah pemuda yang amanah
* Artis
* Bulan purnama penuh
* Hukum zakat, cerai dan edah
* Peniaga penipu vol 1&2
* Hukum dan adab bersalam (keluarga 96 vol 1&2)
* Kemerduan Al-quran vol 1&2
* Dari Batu Kurau ke kampung potong tangan
* Marah tabiat anak Adam
* Ibu mertua vol 1&2
* Godaan syaitan vol 1&2
* Ibadat tuhan
* Rahsia
* Bila kita ada ayah dan ibu
* Ilmu dan kepentingannya vol 1&2
* Mengutamakan ilmu
* Kelahiran Nabi s.a.w vol 1&2
* 6 jahanam 2 vol 1&2
* Akhlak yang baik vol 1&2
* Ketinnggian darjat vol 1&2
* Panduan solat & bertayamum bagi pesakit vol 1&2
* Mimpi laila vol 1&2
* Rendahkan suara dengan Rasulullah
* Kerana lidah vol 1&2
* Memandai-mandai mengubah hukum hak ciptaan Allah
* Fasiq
* Siasat sebelum sah fasiq

#### Senarai VCD dalam huraian kitab MUINUL MUBIN

* Bersuci dari hadas
* Makanan yang dikira bangkai
* Najis mukhafafah, mutawasitah dan mughallazah
* Niat berwuduk
* Cara-cara berwuduk
* Membasuh tangan, kepala dan kaki
* Sunat-sunat berwuduk
* Bersugi
* Hilang akal
* Perkara yang membatalkan wuduk
* Mandi junub
* Fardhu-fardhu mandi
* Jenis-jenis mandi sunat
* Cara sembahyang ketika peperagan dan bertayammum
* Darah haid

#### Senarai VCD dalam huraian kitab IHFAZILLAH YAHFAZKA

* Riak dalam ibadat
* Membudayakan Al-Quran
* Seruling Nabi Daud
* Zuhud
* Hamba dunia
* Bersangka baik
* Bida’ah
* Ciptaan Allah
* Al-baqarah penyembuh penyakit
* 6 jahanam
* Hidayah
* Ciri-ciri taqwa
* Beriman kepada yang ghaib
* Bersedekah
* 3 golongan yang awal masuk neraka
* Mengenal sifat wali Allah
* Benci dan sayang kerana Allah
* Tidak menyimpan perasaan hasad (dengki)
* Menyempurnakan ibadat wajib dan sunat
* Mencegah kemungkaran
* Mencintai kaum muslimin
* Bercakap benar
* Orang-orang yang bertaqwa dan sengsara
* Nabi Ibrahim berhujah dengan Namrud
* Otak Namrud diserang serangga
* Nabi Musa & Firaun
* Berlemah lembut dalam berdakwah
* Makanan pertama ahli syurga
* Nabi palsu
* Mati dalam keadaan baik
* Siapa wali Allah
* Iman Sayidina Abu Bakar

#### Senarai VCD dalam kategori KITAB MUHIMMAH

* 10 golongan yang tidak diterima solatnya
* Aurat wanita
* Isi neraka
* Dosa wanita
* Syurga untuk wanita yang mentaati suami
* Hubungan suami isteri
* Menjaga adab bertandang ke rumah
* Kebinasaan pada laki-laki yang berkahwin
* Pilih laki-laki yang beragama
* Adinda kekanda
* Isteriku sayang
* Cemburu
* Mata yang dibakar
* Lelaki dayus
* 18 golongan yang tidak diterima amalannya
* Bomoh
* Mengadu domba
* Doa anak yang soleh
* Pimpinlah tangan ibu bapa masuk ke syurga
* Seronoknya berkahwin
* Tackle hati isteri
* Sabar dengan kerenah isteri
* Kahwinlah perempuan kerana agamanya
* 8 golongan perempuan yang jangan dijadikan isteri
* Beristeri dua
* Menyambung hubungan kekeluargaan

#### Senarai VCD huraian kitab Hidayatul Mutafakkirin (tauhid)

* Sifat-sifat Allah
* Doa Hizbul A’zam
* Hukum Allah
* Menyekutukan Allah
* Qudrat tuhan
* Iradat tuhan
* Ilmu Allah
* Hidupnya Allah dengan ilmu
* Bagaimana Yahudi menakluki kita
* Kekuasaan Allah
* 6 cara jin merosakkan manusia
* Kalam nafsi kalam lafzi
* Punca kesesatan
* Mendakwa melihat Allah hukumnya kafir
* Kesombongan jahiliyah
* Harus bagi Allah
* Mumkinat (fitrah)

#### Senarai VCD dalam huraian kitab Bahrul madzi jilid 15

* 1. Pemimpin yang zalim - Firaun, Namrud dsbnya.
* 2. Harta BM 15-02
* 3. Fitnah wanita
* 4. Ulama bisu
* 5. 6 nikmat dunia
* 6. Marah tabiat anak adam
* 7. Genggam bara api
* 8. Peristiwa selepas kewafatan Rasullulah
* 9. Pagi-pagi beriman petang-petang kafir
* 10. Bala turun daripada bumbung
* 11. Berbuat ibadat semasa dalam keadaan huru-hara
* 12. Tanda-tanda kiamat
* 13. Zina
* 14. Arak
* 15. Mengikut hawa nafsu isteri
* 16. Derhakakan ibu dan ayah mustahik (berhak) turun bala
* 17. Perempuan joget
* 18. Cari redha Allah
* 19. Kiamat hampir tiba
* 20. Dajjal
* 21. 100 tahun dari kurun ke kurun
* 22. Daulat tuanku
* 23. Jaga kalam Allah
* 24. Politik
* 25. Imam-iman yang menyesatkan
* 26. Imam Mahdi
* 27. Turunnya Nabi Allah Isa
* 28. Zahirnya dajjal

## Rujukan

## Pautan luar
*Pusat Pendidikan Al Barakah 
*Pesta Buku Karangkraf: Buku Kazim Elias dilancar
* 
* 
* 
* https://www.perak.gov.my/index.php/en/berita-utama-en/493-702-terima-darjah-kebesaran-dan-pingat-kehormatan-negeri-sempena-ulang-tahun-dymm-sultan-perak-27-november-2015